سبھدرا جوشی

سبھدرا جوشی ( نئی دتا ؛ 23 مارچ 1919ء - 30 اکتوبر 2003ء؛ سیالکوٹ، پنجاب ) ایک مشہور ہندوستانی آزادی کی کارکن، سیاست دان اور انڈین نیشنل کانگریس کی رکن پارلیمان تھیں۔ انھوں نے 1942ء کی ہندوستان چھوڑو تحریک میں حصہ لیا، اور بعد میں دہلی پردیش کانگریس کمیٹی (ڈی پی سی سی ) کی صدر رہیں۔ ان کا تعلق سیالکوٹ (اب پاکستان میں) کے ایک معروف خاندان سے تھا۔  ان کے والد وی این دتا جے پور ریاست کے پولیس افسر تھے اور ایک کزن، کرشنن گوپال دتا پنجاب میں ایک سرگرم کانگریسی تھے۔

ابتدائی زندگی اور تعلیم 
انھوں نے اپنی اسکول کی تعلیم مہاراجہ گرلز اسکول، جے پور، لیڈی میکلیگن ہائی اسکول، لاہور اور کنیا مہاودیالیہ جالندھر سے حاصل کی۔ انہوں نے فارمن کرسچن کالج لاہور سے پولیٹیکل سائنس میں ماسٹرز کی ڈگری حاصل کی۔  کالج کے زمانے میں ہی وہ سیاسی سرگرمیوں سے منسلک ہوگئیں۔

عملی زندگی

جدوجہد آزادی میں کردار 
گاندھی جی کے نظریات سے متاثر ہو کر وہ وردھا میں ان کے آشرم میں اس وقت گئیں جب وہ لاہور میں پڑھ رہی تھیں۔ ایک طالب علم کے طور پر انھوں نے 1942ء میں ہندوستان چھوڑو تحریک میں حصہ لیا اور ارونا آصف علی کے ساتھ کام کیا۔  اس دوران میں وہ دہلی منتقل ہو گئیں جہاں وہ زیر زمین چلی گئیں اور ایک جریدے 'ہمارا سنگرام' کی تدوین کی۔ انہیں گرفتار کر لیا گیا اور لاہور ویمن سینٹرل جیل میں وقت گزارنے کے بعد اس نے صنعتی کارکنوں میں کام کرنا شروع کر دیا۔

آزاد بھارت میں کردار 
سبھدرا جوشی ایک پرجوش سیکولرسٹ تھیں جنہوں نے اپنی زندگی بھارت میں فرقہ وارانہ ہم آہنگی کے لیے وقف کر دی۔ انھوں نے ساگر میں کئی مہینے گزارے جب 1961ء میں بھارت میں آزادی کے بعد کے پہلے بڑے فسادات پھوٹ پڑے تھے۔ اگلے سال انھوں نے ایک مشترکہ مخالف فرقہ وارانہ سیاسی پلیٹ فارم کے طور پر 'سمپراڈائیکتا ویرودھی کمیٹی' قائم کی اور 1968ء میں سیکولر ڈیموکریسی جریدہ شروع کیا۔ 1971ء میں، ملک میں سیکولرازم اور فرقہ وارانہ ہم آہنگی کو آگے بڑھانے کے لیے قومی ایکتا ٹرسٹ کا قیام عمل میں آیا۔

موت اور میراث 
سبھدرا جوشی 30 اکتوبر 2003ء کو رام منوہر لوہیا اسپتال دہلی میں 84 سال کی عمر میں طویل علالت کے بعد انتقال کر گئیں انکی کوئی اولاد نہیں تھی۔  23 مارچ 2011ء کو ان کے یوم پیدائش پر محکمہ ڈاک نے ان کے اعزاز میں ایک یادگاری ڈاک ٹکٹ جاری کیا تھا۔

حوالہ جات 

برطانوی ہند کے قیدی اور زیر حراست افراد
ضلع بلرام پور کی شخصیات
سیالکوٹی شخصیات
پنجاب، بھارت سے لوک سبھا کے ارکان
تیسری لوک سبھا کے ارکان
پہلی لوک سبھا کے ارکان
لوک سبھا کی خواتین ارکان
دہلی کی خواتین سیاست دان
دہلی سے لوک سبھا کے ارکان
لوک سبھا اراکین از اترپردیش
ہندوستان کی آزادی کی خواتین فعالیت پسند
فضلا فارمین کرسچین کالج
اتر پردیش سے آزادی ہند کے فعالیت پسند
پانچویں لوک سبھا کے ارکان
دوسری لوک سبھا کے ارکان
اتر پردیش سے انڈین نیشنل کانگریس کے سیاست دان
2003ء کی وفیات
1919ء کی پیدائشیں